CELEX: 52013DP0551
Language: mt
Date: 2013-10-30 00:00:00
Title: Deċiżjoni tal-Parlament Ewropew li ma ssir ebda oġġezzjoni għar-regolament delegat tal-Kummissjoni tat-30 ta' Ottubru 2013 dwar il-kundizzjonijiet biex titqiegħed għad-dispożizzjoni f'websajt dikjarazzjoni dwar il-prestazzjoni ta' prodotti għall-bini (C(2013)7086 – 2013/2928(DEA))

15.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 468/273
            
         P7_TA(2013)0551
   Deċiżjoni li ma' jiġix oppost att iddelegat: Il-kundizzjonijiet biex titqiegħed għad-dispożizzjoni f'websajt dikjarazzjoni dwar il-prestazzjoni ta' prodotti għall-bini
   Deċiżjoni tal-Parlament Ewropew li ma ssir ebda oġġezzjoni għar-regolament delegat tal-Kummissjoni tat-30 ta' Ottubru 2013 dwar il-kundizzjonijiet biex titqiegħed għad-dispożizzjoni f'websajt dikjarazzjoni dwar il-prestazzjoni ta' prodotti għall-bini (C(2013)7086 – 2013/2928(DEA))
   (2016/C 468/53)
   
      Il-Parlament Ewropew,
   
               —
            
            
               wara li kkunsidra r-Regolament delegat tal-Kummissjoni (C(2013)7086),
            
         
               —
            
            
               wara li kkunsidra l-ittra tal-Kummissjoni tal-14 ta' Novembru 2013, li permezz tagħha hija talbet lill-Parlament jiddikjara li mhux se joġġezzjona għar-regolament delegat,
            
         
               —
            
            
               wara li kkunsidra l-Artikolu 290 tat-Trattat dwar il-Funzjonament tal-Unjoni Ewropea,
            
         
               —
            
            
               wara li kkunsidra r-Regolament (UE) Nru 305/2011 tal-Parlament Ewropew u tal-Kunsill tad-9 ta' Marzu 2011 li jistabbilixxi kondizzjonijiet armonizzati għall-kumerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1) (CPR), u b'mod partikolari l-Artikolu 7(3) u l-Artikolu 63(1) tiegħu;
            
         
               —
            
            
               wara li kkunsidra l-Artikolu 87(a)(6) tar-Regoli ta' Proċedura tiegħu,
            
         
               —
            
            
               wara li kkunsidra li l-ebda oġġezzjoni ma ġiet espressa fil-perjodu previst fit-tielet u r-raba inċiżi tal-Artikolu 87a(6) tar-Regoli ta' Proċedura li skada fl-10 ta' Diċembru 2013,
            
         
               A.
            
            
               billi huwa importanti li jiġi garantit li r-regolament delegat dwar il-forniment b'mezzi elettroniċi jidħol fis-seħħ mill-aktar fis possibbli, peress li d-dispożizzjonijiet sostanzjali tal-att leġiżlattiv bażiku, fosthom dawk dwar il-forniment tad-dikjarazzjonijiet dwar il-prestazzjoni, japplikaw mill-1 ta' Lulju 2013;
            
         
               B.
            
            
               billi l-possibilità li tali dikjarazzjonijiet isiru disponibbli fl-Internet jista', skont l-awspiċju tal-leġiżlatur, iħalli lill-manifatturi tal-prodotti għall-bini jnaqqsu l-kostijiet kif ukoll iżidu l-flessibilità tas-settur tal-bini bħala tali;
            
         
               C.
            
            
               billi r-regolament delegat kellu jiġi mħejji bil-quddiem mill-Kummissjoni, bil-għan li jiġi evitat id-dewmien spjaċevoli fl-awtorizzazzjoni ta' deroga għall-obbligu għall-manifatturi li jfornu kopji fuq il-karta jew elettroniċi ta' dikjarazzjoni dwar il-prestazzjoni ta' kull prodott li jiddaħħal fis-suq;
            
         
               D.
            
            
               billi huwa tal-ogħla importanza li kemm il-Parlament kif ukoll il-Kunsill ikunu jistgħu jeżerċitaw drittijiethom bħala koleġiżlaturi kif definit fit-Trattati, inkluża d-deċiżjoni dwar liema elementi għandhom ikunu delegati lill-Kummissjoni fl-atti leġiżlattivi bażiċi futuri, u li l-Parlament ikun jista' jieħu sehem fil-konsultazzjonijiet, flimkien mal-esperti tal-Istati Membri u ma' partijiet interessati oħrajn, qabel l-adozzjoni ta' att delegat u b'mod trasparenti;
            
         
            
               1.
            
            
               Jiddikjara li ma joġġezzjonax għar-regolament delegat;
            
         
            
               2.
            
            
               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni.
            
         
      (1)  ĠU L 88, 4.4.2011, p. 5.